b"\n_START_ARTICLE_\nRadioisotopgenerator\n_START_PARAGRAPH_\nEn radioisotopgenerator (forkortes RTG etter engelsk: Radioisotope Thermoelectric Generator) er en str\xc3\xb8mkilde som omdanner varmen som frigj\xc3\xb8res ved radioaktiv nedbrytning til elektrisk energi. RTG benyttes fortrinnsvis innenfor romfart. RTG har lang levetid ( st\xc3\xb8rrelsesorden 100 ganger levetiden for et kjemisk batteri) og h\xc3\xb8y energitetthet (st\xc3\xb8rrelsesorden 100 ganger energitettheten for bensin).\n_START_SECTION_\nKonstruksjon og virkem\xc3\xa5te\n_START_PARAGRAPH_\nEn radioisotopgenerator er grunnleggende en termogenerator: Hvis ledninger av to forskjellige metaller eller metallegeringer loddes sammen i begge ender, og det ene loddepunktet holdes varmt, det andre kaldt, vil det g\xc3\xa5 en elektrisk str\xc3\xb8m i kretsen. Str\xc3\xb8mmen skyldes at det som konsekvens av Seebeck-effekten oppst\xc3\xa5r en spenningsforskjell mellom loddepunktene. Spenningsforskjellen avhenger delvis av materialekombinasjonen, og til dels er den proporsjonal med temperaturforskjellen. Spenningsforskjellen kan \xc3\xb8kes ved \xc3\xa5 sammenlodde et antall tr\xc3\xa5der, hvis halvparten af loddepunktene dreies i den ene retningen og halvparten i den andre (se illustrasjonen)._NEWLINE_I en RTG skapes temperaturforskjellen av varmen som utvikles ved nedbrytningen av radioaktivt materiale. Til forskjell fra str\xc3\xb8mproduksjon som bygger p\xc3\xa5 kjernereaktordrevne turbiner har RTG'en ingen bevegelige deler, og den inneholder ingen stoffer som fordamper og fortetter, noe som gj\xc3\xb8r konstruksjonen ytterst simpel og holdbar._NEWLINE_En radioaktiv isotop er velegnet som kjernebrensel i en RTG hvis isotopens halveringstid hverken er for lang eller for kort. For kort halveringstid betyr at RTG'en raskt brenner ut. For lang halveringstid medf\xc3\xb8rer at aktiviteten og dermed effekten blir for liten. Et velegnet kjernebrensel er videre kjennetegnet ved stor energitetthet, og ved at den ioniserende str\xc3\xa5lingen som g\xc3\xa5r ut fra brenselet lett lar seg avskjerme._NEWLINE_Det viser seg at plutonium er et velegnet stoff. 1 kg av den -aktive isotopen \xc2\xb2\xc2\xb3\xe2\x81\xb8Pu utvikler varme med en termisk effekt av st\xc3\xb8rrelsesorden 500 W. Halveringstiden for \xc2\xb2\xc2\xb3\xe2\x81\xb8Pu er 88 \xc3\xa5r, s\xc3\xa5 til mange form\xc3\xa5l er effekten praktisk talt \xc3\xa5 regne for konstant._NEWLINE_Alternative radiokilder er isotoper av strontium, promethium, americium og actinium. I Sovjetunionen var \xe2\x81\xb9\xe2\x81\xb0Sr mye brukt, da det er et avfallsprodukt fra kjernekraft. \xc2\xb2\xe2\x81\xb4\xc2\xb9Am har en halveringstid p\xc3\xa5 432 \xc3\xa5r og kan alts\xc3\xa5 brukes i RTG med meget lang levetid. Energitettheten p\xc3\xa5 \xc2\xb2\xe2\x81\xb4\xc2\xb9Am er riktignok kun 1/4 av energitettheten i \xc2\xb2\xc2\xb3\xe2\x81\xb8Pu. I tillegg kommer den sekund\xc3\xa6re -str\xc3\xa5ling som sendes ut fra \xc2\xb2\xe2\x81\xb4\xc2\xb9Am er hardere (mer gjennomtrengende) enn den som sendes ut fra \xc2\xb2\xc2\xb3\xe2\x81\xb8Pu (det kreves hhv. 18 mm og 2,5 mm bly-avskjermning). \xc2\xb2\xc2\xb2\xe2\x81\xb7Ac er for dyr \xc3\xa5 fremstille i mengder som overstiger 10 g. _NEWLINE_Virkningsgraden av en termogenerator er ca. 8\xc2\xa0%, s\xc3\xa5 en typisk RTG-enhet som inneholder 250 g \xc2\xb2\xc2\xb3\xe2\x81\xb8Pu utvikler en elektrisk effekt p\xc3\xa5 10 watt tilsvarende 1 MWh i l\xc3\xb8pet av 10 \xc3\xa5r.\n_START_SECTION_\nAnvendelse\n_START_PARAGRAPH_\nBruksomr\xc3\xa5der for en RTG er til forbruk p\xc3\xa5 f\xc3\xa5 hundre watt, kontra brenselsceller, batterier, generatorer og solceller._NEWLINE_I Sovjetunionen har man anvendt RTG til \xc3\xa5 drive ubemannede fyrt\xc3\xa5rn, v\xc3\xa6rstasjoner og milit\xc3\xa6re radaranlegg i omr\xc3\xa5der med polarm\xc3\xb8rke. Disse anleggene er ikke tilstrekkelig bevoktet eller vedlikeholdt etter jernteppets fall. I Georgia har skraphandlere skrellet av RTGenes metalhylstre og latt det radioaktive materialet ligge \xc3\xa5 flyte i naturen._NEWLINE_Noen av de f\xc3\xb8rste pacemakerne hadde Pu-RTG som str\xc3\xb8mkilde og cirka 90 (pr. 2004) pasienter har disse i kroppen. Moderne pacemakere har Litiumbatterier. Ved kremering skulle pacemakerne holde p\xc3\xa5 plutoniumet._NEWLINE_Romfart\xc3\xb8y i det indre solsystemet vil ha adgang til rikelig sollys til \xc3\xa5 drive solcellene deres, men i avstander fra Jupiter (5 ganger Jordens avstand) vil sollyset v\xc3\xa6re s\xc3\xa5 svakt at solcellepanelene m\xc3\xa5 v\xc3\xa6re urimelig store. I Jordens avstand vil \xc2\xbd m\xc2\xb2 solceller produsere 300 watt, mens i Saturns avstand m\xc3\xa5 det brukes 597 m\xc2\xb2; en tiendedels fotballbane. Romsonder som har bes\xc3\xb8kt Jupiter har alle hatt radioisotopgeneratorer med seg (Pioneer 10 & 11, Voyager 1 & 2, Galileo, Ulysses, Cassini-Huygens og New Horizons)._NEWLINE_P\xc3\xa5 M\xc3\xa5nens overflate har fem Apollo-ekspedisjoner etterlatt ALSEP-instrumentpakker med RTG-energiforsyning, p\xc3\xa5 grunn av den 14 d\xc3\xb8gn lange m\xc3\xa5nenatten. P\xc3\xa5 overflaten av Mars har de to Vikingfart\xc3\xb8yene RTGer, fordi de skulle kunne m\xc3\xa5le om natten og om vinteren. N\xc3\xa5r RTGene var anbragt inne i fart\xc3\xb8yet har man foruten de 2x35 watt med elektrisk energi utnyttet de 2x525 watt med varmeenergi._NEWLINE_Romsonde-RTGer best\xc3\xa5r av kjeramisk Plutoniumdioxid (PuO\xe2\x82\x82) i blokker som er kjemisk stabile og har et h\xc3\xb8yere smeltepunkt enn metallisk plutonium. Blokkene er overtrukket med et Iridiummetall som er korrosjonsbestandig. RTG-blokkene er samlet i en beholder som virker som et varmeskjold ved en eventuell gjeninntreden i atmosf\xc3\xa6ren._NEWLINE_En RTG mister 0,787% kapasitet pr. \xc3\xa5r og da Galileo ble forsinket av Challengerulykken (4 \xc3\xa5r f\xc3\xb8r oppsendelse pluss 5 \xc3\xa5rs lengre reisetid) m\xc3\xa5tte man planlegge oppdraget annerledes rent str\xc3\xb8mmessig._NEWLINE_Man kan ogs\xc3\xa5 utnytte varmeenergien direkte fra \xc2\xb2\xc2\xb3\xe2\x81\xb8Pu i s\xc3\xa5kalte Radioisotope Heater Units, RHU. Drivstoffventiler, batterier og instrumenter kan utstyres med 1 watts RHU'er (0,56 g Pu) for \xc3\xa5 beskytte mot kulden (-240\xc2\xa0\xc2\xb0C.). Det radioaktive materialet er beskyttet som ved RTGene. Saturnsonden Cassini har 82 RHU'er og den medf\xc3\xb8lgende, europeiske Huygenssonden har 35. Jupitersonden Galileo hadde 84 RHU'er og dens atmosf\xc3\xa6resonde hadde 36. De to marsrobotene, Spirit og Opportunity bruker hver 8 RHUer for \xc3\xa5 klare nattemperaturer p\xc3\xa5 -105\xc2\xa0\xc2\xb0C (en marsnatt har nesten samme lengde som en jordnatt), litiumbatterierne krever minst -20\xc2\xa0\xc2\xb0C. De to sovjetiske Lunokhod m\xc3\xa5nebilene brukte \xc2\xb2\xc2\xb9\xe2\x81\xb0Po for \xc3\xa5 holde varmen i den 14 d\xc3\xb8gn lange m\xc3\xa5nenatten._NEWLINE_US Navy sendte opp den f\xc3\xb8rste RTG i rommet med Transit 4A navigasjonssatellitten i 1961. Transit 4As RTG brukte \xc2\xb2\xc2\xb9\xe2\x81\xb0Po med en halveringstid p\xc3\xa5 138,4 dager som supplement til satellittens solceller. USA sendte foruten Transit (6 med RTG, hvoraf de 2 var \xc2\xb2\xc2\xb9\xe2\x81\xb0Po-RTG) ogs\xc3\xa5 opp Nimbus v\xc3\xa6rsatellitter (2 med RTG) og LES (Lincoln Experimental Satellite) kommunikasjonssatellitter (2 med RTG)._NEWLINE_Sovjetunionen sendte opp to \xc2\xb2\xc2\xb9\xe2\x81\xb0Po-RTG-forsynte milit\xc3\xa6re kommunikasjonssatellitter, Kosmos 84 og 90 i 1965. De sendte ogs\xc3\xa5 opp RORSAT-fl\xc3\xa5teoverv\xc3\xa5kningssatellitter med egentlige atomreaktorer, med kjernespaltning av \xc2\xb2\xc2\xb3\xe2\x81\xb5U, som ikke m\xc3\xa5 forveksles med RTG.\n_START_SECTION_\nRisiko\n_START_PARAGRAPH_\nAtombomber krever en neutronindusert kjedereaksjon fra lettspaltelige isotoper (som f.eks. \xc2\xb2\xc2\xb3\xe2\x81\xb9Pu, Fat Man over Nagasaki). \xc2\xb2\xc2\xb3\xe2\x81\xb8Pu har ikke denne egenskapen. Den st\xc3\xb8rste faren ved \xc2\xb2\xc2\xb3\xe2\x81\xb8Pu er at det radioaktive materialet blir spredt ved en skadet avskjerming (raketteksplosjon) eller at terrorister lager en skitten bombe._NEWLINE_I 1997, ved oppskytingen av Cassini, kom det protester fra folk som fryktet plutoniumsforurensning av atmosf\xc3\xa6ren ved en raketteksplosjon eller ved Cassinis tette passasje av Jorden i 1999. I januar 2006 overbeviste NASA USAs H\xc3\xb8yesterett om at New Horizons RTGen var s\xc3\xa5 robust innkapslet, at plutoniumet ikke ville spres ved en l\xc3\xb8fteraketteksplosjon eller ved gjenindtreden i atmosf\xc3\xa6ren.\n_START_SECTION_\nFremtidig utvikling\n_START_PARAGRAPH_\nInfrar\xc3\xb8de solceller kan omkranse de varme RTGene og fordoble effektiviteten. Dessverre forfaller IR-solcellene hurtigere enn bimetalledningerne, spesielt i et ioniserende milj\xc3\xb8 (Rommet og radioaktivt materiale). _NEWLINE_Dynamiske generatorer som mekanisk omdanner varme til elektrisk str\xc3\xb8m har en virkningsgrad over 23\xc2\xa0%, men krever h\xc3\xb8yere temperaturforskjeller. Dynamiske generatorer kan gi vibrasjoner og radiost\xc3\xb8y. NASAs neste generasjon RTG heter SRG (Stirling Radioisotope Generator) og bruker Stirlingmotorer med magnetiske, kontaktfrie bevegelige deler og kan brukes p\xc3\xa5 en marsrover hvor vibrasjoner er av mindre betydning."